Odense Adresse-Contoirs Efterretninger, 1844-07-27
Stænderforsamlingen i Viborg Sjette Møde. den 15 Juli. Til at drøfte den nye Frd. om Søn= og Helligdagenes vedbørlige Helligholdelse nedsattes en Committee, bestaaende af Biskop T. Müller, Provst Møller, Hvass, Kirk, Nielsen. Commissarius forelagde fremdeles Udkast til en Plakat ang. en Forandring i den ved Frd. 18 April 1781534 fastsatte Straf for ulovlig Skovhugst, begaaet om Søn= eller Helligdage; Committee: Schjøtt, Jespersen, Grønbeck; – endvidere Udkast til en Forordning ang. Registrene over Skjøde= og Panteprotocollerne; Committe: With, Schytte, Cancellieraad Jngerslew; - derefter Udkast til en Plakat ang. en Forhøielse af den ved Frd. 15 Septbr. 1832 85 bestemte Afgift til Viborg Tugt- og Forbedringshuus; Committee: Dalgas, Roulund, Holst; – endvidere Udkast til en Anordning, hvorved det tillades at afbenytte Asphalt til Tagbedækning i Kjøbenhavn samt Kjøbstæderne. i Danmark, Committee Dahlerup, Køster, Nielsen; - endelig Udkast til en Plakat ang. en Modification af § 19 i Frd. 4 August 1824, Committee: Krieger, Schou, Kjøbd. Müller. Syvende Møde d. 16 Juli. Vicepræsidenten Prof. Larsen oplæste det af ham indgivne Andragende fra Adjunkt Adler, Agent Bruun, Prof. Clausen, Kammerraad Drewsen, Etatsraad Estrup, Justitsraad Fleischer, Raadmand Hansen, Etatsraad Hvidt, Prokurator Jespersen, Gaardeier Kirk, Apotheker Køster, Prof. Larsen, Grosserer. Meinert, Sognefoged Petersen, Overkrigscommissair Qvist, Prof. Schouw, Statsraad Brink=Seidelin, Godseier Tutein, Lector Wegener og Justitsr. With. betræffende at forestille Hs. Majestæt den paatrængende Nødvendighed af, at saadanne Foranstaltninger træffes med Hensyn til Hertugdommet Slesvig, at den danske Nationalitet i Hertugdommet kan erholde den Betryggelse, som den nu aldeles savner, navnlig ved Haandhævelsen af det danske Sprogs frie Brug i alle offentlige Forhold, ved Stiftelse af danske Underviisningsanstalter og ved Omdannelse af de høiere Regjerings= og Retsautoriteter. Eenstemmigt nedsattes følgende Committee: Larsen, Biskop Tage Müller, Jespersen, Estrup, With. J niende Møde fortsattes og sluttedes Discussionerne om Adresse-Udkastet, hvorpaa Oliemøller Schyttes Andragende drøftedes (angaaende Resultatet, see sidste Torsdagsavis). Under Debatterne viste det sig, at flere af de Deputerede fandt, at Schyttes Proposition var altfor ubestemt. Kammerherre Benzon yttrede blandt Andet: "Jeg erkjender vel fuldkomment, at der i Øieblikket hersker en Misstemning, men jeg troer, at den mere hidrører fra en falsk Forstaaelse af Kongens i Patentet af 29 Marts d. A. tilkjendegivne Villie til at haandhæve det danske Sprog i den slesvigske Stænderforsamling, end fra nogen Tendents til en Constitution; og jeg antager, at det vilde være langt ønskeligere, at enhver Deputeret søgte ved Fornuftgrunde at overbevise dem, som forstaae Sprogpatentet vrangt, om at Kongens Mening ikke er saaledes som de troe, at den er, og at der ikke ere faa Grunde, som tale for Patentets Bestemmelser, end, ved at gjøre Klagerne til sine, maaskee give Anledning til, at en virkelig Misfornøielse fremkommer, og saaledes gjøre sig selv ansvarlig forFølgerne heraf." Hertil bemærkede Vicepræsidenten Professor Larsen: "Jeg har et Par Ord at anføre med Hensyn til nogle Yttringer, som faldt i den 2den kongelige Deputeredes Foredrag. Han gjorde nemlig de Deputerede Bebreidelser, der ei modvirkede en formeentlig prang Fortolkning eller Forstaaelse af Sprog patentet; men hvori den vrange Fortolkning bestaaer, derom har han ikke yttret noget. Jeg tør vel uden Ubeskedenhed tiltroe mig nogenlunde at forstaae mig paa Lovfortolkning; men jeg maa tilstaae, at jeg efter den omhyggeligste Prøvelse ikke veed, hvorledes der ved Fortolkning kan udbringes noget andet Resultat af Sprogpatentet, end det, som er berørt i den Petition om de slesvigske Forhold, som Forsamlingen nylig eenstemmigen har antaget til Behandling, og heller ikke har jeg andetsteds seet nogen anden begrundet Fortolkning fremsat. Jeg maa derfor ansee det for særdeles ønskeligt, at den ærede Deputerede snarest muligt vilde publicere den Fortolkning, som skal medføre et andet Resultat end hiint, og jeg skal kun tilføie, at det ikke vilde være Nogen kjærere end mig, om en saadan begrundet Fortolkning kunde gives."